

**GRAD STARI GRAD**

JAVNI NATJEČAJ ZA FINANCIRANJE PROJEKATA VJERSKIH ZAJEDNICA

SA PODRUČJA GRADA STAROGA GRADA ZA 2025. GODINU

Upute za prijavitelje

Datum objave natječaja: 07. veljače 2025. godine

Rok za dostavu prijava: 10. ožujka 2025. godine

Sadržaj

1. JAVNI NATJEČAJ ZA FINANCIRANJE PROJEKATAVJERSKIH ZAJEDNICA SA PODRUČJA GRADA STAROGA GRADA ZA 2025. GODINU…………………………… 3

1.1 Ciljevi natječaja i prioriteti za dodjelu sredstava 3

1.2 Planirani iznosi i ukupna vrijednost natječaja 3

2. FORMALNI UVJETI NATJEČAJA 4

2.1. Prihvatljivi prijavitelji: tko može podnijeti prijavu? .4 Prihvatljive aktivnosti koje će se financirati putem natječaja 4

2.3 Troškovi koji će se financirati 5

3. KAKO SE PRIJAVITI? 6

3.1. Gdje poslati prijavu?

3.2. Rok za ponošenje prijave 7

3.3. Kome se obratiti ukoliko imate pitanja?...........................................................................7

4. PROCJENA PRIJAVA I DONOŠENJE ODLUKE O DODJELI SREDSTAVA 7

4.1. Postupak administrativne provjere………………………………………………………7

4.2. Postupak ocjene kvalitete programa…………………………………………………… 8

5. OBAVIJEST O DONESENOJ ODLUCI O DODJELI FINANCIJSKIH SREDSTAVA 8

5.1. Indikativni kalendar natječajnog postupka 9

6. POPIS NATJEČAJNE DOKUMENTACIJE……………………………………………… 10

# JAVNI NATJEČAJ ZA DODJELU FINANCIJSKIH SREDSTAVA VJERSKIM ZAJEDNICAMA ZA 2025. GODINU

Vlada Republike Hrvatske je donijela Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, a koja je objavljena u „Narodnim novinama“ broj 26/15, od 9. ožujka 2015. godine. Sukladno navedenom, JUO Grada Staroga Grada je pripremio prijedlog Pravilnika o financiranju programa, projekata i javnih potreba sredstvima proračuna Grada Staroga Grada kojim se definiraju i utvrđuju kriteriji, mjerila i postupci za dodjelu i korištenje sredstava proračuna Grada Staroga Grada vjerskim zajednicama.

**1.1. CILJEVI JAVNOG NATJEČAJA I PRIORITETI ZA DODJELU SREDSTAVA**

Opći cilj ovog Javnog natječaja je sufinanciranjem projekata poboljšati kvalitetu djelovanja vjerskih zajednica.

**1.2. PLANIRANI IZNOSI I UKUPNA VRIJEDNOST JAVNOG NATJEČAJA**

Za financiranje projekata/programa u okviru ovog Javnog natječaja okvirni raspoloživ iznos je **14.000,00 eura.**

U slučaju da se predmetni projekt/program ne financira u 100% iznosu iz proračuna Grada Staroga Grada, vjerska zajednica je dužna osigurati preostali iznos do punog iznosa projekta/programa.

Isti prijavitelj može podnijeti prijavu za najviše 2 (dva) programa/projekta.

Program se prijavljuje s rokom provedbe do 31. prosinca 2025. godine.

Natječajna procedura smatrat će se završenom po potpisivanju ugovora ili do donošenja odluke o raspodjeli svih osiguranih sredstava za predmetni Javni natječaj.

2. FORMALNI UVJETI NATJEČAJA

**2.1. PRIHVATLJIVI PRIJAVITELJI: TKO MOŽE PODNIJETI PRIJAVU?**

***Prihvatljivi prijavitelji***

Na ovaj javni natječaj mogu se javiti sve vjerske zajednice sa sjedištem na području Grada Staroga Grada, koje djeluju na odgojno-obrazovnom, socijalnom, zdravstvenom i kulturnom području te doprinose nacionalnoj kulturi i općem dobru.

Prijavitelji moraju zadovoljiti sljedeće uvjete:

* 1. da imaju sjedište na području Grada Staroga Grada;
  2. da su upisani u Evidenciju vjerskih zajednica u Republici Hrvatskoj
  3. da uredno ispunjavaju obveze iz ranije sklopljenih ugovora o financiranju iz javnih izvora;
  4. da se protiv osobe ovlaštene za zastupanje i voditelja projekta/programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe;
  5. da vode transparentno financijsko poslovanje u skladu sa zakonskim propisima,
  6. da nemaju dugovanja prema državnom proračunu

Predlagatelj mora podnijeti prijavu na posebnim obrascima koji se mogu preuzeti na mrežnim stranicama Grada Staroga Grada (www.stari-grad.hr).

***Neprihvatljivi prijavitelji***

Pravo prijave na natječaj nemaju:

1. oblici vjerskih zajednica koji nisu upisani u Evidenciju vjerskih zajednica u RH
2. vjerske zajednice koje su nenamjenski trošile prethodno dodijeljena sredstva iz javnih izvora.
3. vjerske zajednice koje imaju dugovanja prema državnom proračunu, proraračunu Grada Staroga Grada, te drugim javnim tijelima
4. vjerske zajednice koje nemaju sakralne objekte na području grada Staroga Grada

## 2.2. PRIHVATLJIVE AKTIVNOSTI KOJE ĆE SE FINANCIRATI PUTEM NATJEČAJA

Provedba programa/projekata mora započeti u razdoblju od 1. siječnja 2025. i završiti do 31. prosinca 2025. godine.

Projektne aktivnosti vjerskih zajednica koje se odnose na brigu o sakralnim objektima na području grada, moraju biti od interesa za grad Stari Grad.

**Prihvatljive projektne aktivnosti za vjerske zajednice su**:

* rekonstrukcija postojećih sakralnih objekata te izgradnja novih objekata
* radovi na uređenju nepokretne imovine u sakralnim objektima
* ishođenje dokumentacije za početak radova
* uređenje okoliša oko sakralnog objekta
* nabavka opreme

Pri provedbi projektnih aktivnosti prijavitelj mora osigurati poštivanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama zajednice.

**Aktivnosti koje nisu prihvatljive za financiranje**

U okviru programa/projekta nisu prihvatljive aktivnosti od kojih isključivu korist imaju voditelji projekta/programa, manji broj članova organizacije ili s njima povezani subjekti te aktivnosti koje nisu u skladu s Javnim natječajem.

**2.3. TROŠKOVI KOJI ĆE SE FINANCIRATI**

**Prihvatljivi troškovi**

Nastali su za vrijeme razdoblja provedbe programa/projekta u skladu s ugovorom osim troškova koji se odnose na završne izvještaje, troškove revizija, a plaćeni su do datuma odobravanja završnog izvještaja. Isti moraju biti navedeni u ukupnom predviđenom proračunu programa/projekta. Prihvatljivi troškovi nužni su za provođenje programa/projekta koji je predmet dodjele financijskih sredstava. Predmetni troškovi podliježu provjeri i računovodstveno su evidentirani kod korisnika financiranja prema važećim propisima o računovodstvu neprofitnih organizacija civilnog društva. Treba voditi računa o umjerenosti, opravdanosti i usuglašenosti sa zahtjevima racionalnog financijskog upravljanja sukladno načelima ekonomičnosti i učinkovitosti.

Pod prihvatljivim izravnim troškovima podrazumijevaju se troškovi koji su neposredno povezani s provedbom pojedinih aktivnosti predloženog programa/projekta:

* troškovi nabavke opreme nužne za provedbu programa/projekta koja mora biti specificirana po vrsti i iznosu.
* troškovi građevinskih radova
* troškovi restauracije
* troškovi postavljanje/izmjena izolacije
* troškovi uređenje okoliša oko sakralnog objekta

Osim izravnih, korisniku financiranja se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, poštanske usluge, troškovi zakupa poslovnog prostora i drugi indirektni troškovi koji nisu povezani s provedbom programa.

**Neprihvatljivi troškovi:**

* Troškovi koji se u razdoblju provedbe programa/projekta financiraju iz drugih izvora.
* Doprinosi u naravi: nefinancijski doprinosi (robe ili usluge) od trećih strana koje ne obuhvaćaju izdatke za korisnike.
* Troškovi kamata na dug.
* Kazne, financijske globe i trošak sudskih sporova.
* Bankovne pristojbe za otvaranje i vođenje računa.
* Zajmovi drugim organizacijama ili pojedincima.
* Svi prihatljivi izravni ili neizravni troškovi koji se u Obrascu opisnog i financijskog izvještaja ne mogu pravdati važećom dokumentacijom (računima, potvrdama o uplati i sl.).
* Drugi troškovi koji nisu u neposrednoj povezanosti sa sadržajem i ciljevima programa/projekta.

**3.kako se prijaviti**

Za prijavu na Natječaj prijavitelji moraju popuniti propisane natječajne obrasce i dostaviti svu potrebnu dokumentaciju navedenu u Uputama. Prijavitelji su dužni popuniti sva polja u obrascima.

Potrebno je ispuniti sve tražene podatke, ispisati obrazac, potpisati ga i dostaviti poštom ili osobno u pisarnicu Grada Staroga Grada. Obrasci u kojima nedostaju podaci vezani uz sadržaj programa neće biti uzeti u razmatranje. Prostor za odgovor nije ograničen, te u slučaju potrebe za dodatnim prostorom prijavitelj može slobodno dodati retke u tablice ili druge dijelove obrasca.

Obrazac je potrebno ispuniti na računalu. Rukom ispisani obrasci neće biti uzeti u razmatranje. Ako obrazac prijave programa/projekta sadrži navedene nedostatke, prijava će se smatrati nevažećom.

**Propisani obrasci za prijavu na javni natječaj:**

**1. PRIJAVNICA – „OPISNI OBRAZAC“**

**2. OBRAZAC PRORAČUNA – „PROR“**

**3. OBRAZAC IZJAVE O NEPOSTOJANJU DVOSTRUKOG FINANCIRANJA – „IZJ-FINAN“**

**4. OBRAZAC IZJAVE O FINANCIRANIM PROJEKTIMA IZ JAVNIH IZVORA**

**5. OBRAZAC IZJAVE O NEKAŽNJAVANJU- „NEKAŽNJAVANJE“**

*Napomena:*

*Potvrdu o nepostojanju duga prema Gradu Starome Gradu nije nužno dostavljati jer će stanje duga po službenoj dužnosti utvrditi Jedinstveni upravni odjel Grada Staroga Grada.*

**3.1. GDJE POSLATI PRIJAVU**

Programi/projekti za financijske potpore vjerskim zajednicama za 2025. godinu prijavljuju se na sljedeći način:

- obrasci se popunjavaju putem računala te dostavljaju, potpisani od strane osobe ovlaštene za zastupanje i ovjereni pečatom, u papirnatom i/ili elektroničkom obliku

- prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i voditelja projekta/programa te ovjerene službenim pečatom organizacije i svu propisanu dokumentaciju

- prijava sa propisanim obrascima i prilozima (potpisanim i ovjerenim) u papirnatom obliku šalje se preporučeno poštom, dostavljačem ili osobno u zatvorenoj omotnici na adresu

**GRAD STARI GRAD**

**Novo riva 3**

**21460 Stari Grad**

**„Za Javni natječaj za financiranje projekata vjerskih zajednica sa područja Grada Staroga Grada za 2025. godinu“– NE OTVARATI**

Prijave koje nisu dostavljene na propisani način i ne sadrže svu dokumentaciju koja je propisana Natječajem, neće biti uzete u daljnje razmatranje.

**3.2. ROK ZA PODNOŠENJE PRIJAVE**

Javni natječaj je otvoren danom objave na internetskim stranicama Grada Staroga Grada od 20. veljače 2025. godine (www.stari-grad.hr).

Rok za prijavu na Natječaj je 10. veljače 2025.godine do 12.00 sati. Sve prijave poslane nakon navedenog roka neće biti uzete u razmatranje. Prijava je dostavljena u roku ako je na prijamnom žigu razvidno da je do toga dana (uključujući i 10. veljače 2025. g.) zaprimljena u pisarnici Grada Staroga Grada ili poslana preporučenom pošiljkom (žig poštanskog ureda).

U slučaju da je prijava dostavljena osobno u pisarnicu, a na istu će se naznačiti datum i vrijeme prijave. Ako je prijava dostavljena poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavljivanje nalaze se na internetskim stranicama Grada Staroga Grada

**3.3. KOME SE OBRATITI UKOLIKO IMATE PITANJA**

Sva pitanja vezana uz Natječaj mogu se postaviti isključivo elektroničkim putem, slanjem upita na sljedeću adresu elektroničke pošte: projekti@stari-grad.hr najkasnije do 03.03.2025. godine.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Procjenu prijavljenih programa provodi Povjerenstvo.

**4.1. POSTUPAK ADMINISTRATIVNE PROVJERE**

Davatelj financijskih sredstava ustrojava posebno tijelo za provjeru formalnih uvjeta natječaja (dalje: Povjerenstvo).

Povjerenstvo utvrđuje:

- je li prijava dostavljena na javni natječaj u zadanome roku,

- jesu li dostavljeni, potpisani i ovjereni svi obvezni obrasci,

- je li dostavljena sva obvezna popratna dokumentacija.

O svim pristiglim prijavama vodi se zapisnik. Sve se prijave urudžbiraju po redu zaprimanja, a osoba zadužena za praćenje prijava na Javni natječaj vodi posebnu evidenciju. Povjerenstvo obavlja uvid u dostavljenu dokumentaciju i o tome vodi evidenciju na posebnome obrascu (OBRAZAC za utvrđivanje propisanih uvjeta prijave na Javni natječaj za financiranje projekata vjerskih zajednica sa područja Grada Staroga Grada za 2025. godinu).

Članice/članove Povjerenstva imenuje Gradonačelnik Grada Staroga Grada.

Članice/članovi Povjerenstva prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaka/svaki članica/član Povjerenstva potpisom dokazuje točnost utvrđenoga te da je dokumentacija pregledana.

Prijave projekata/programa koje ne udovoljavaju uvjetima Javnog natječaja (zakašnjele prijave, prijave koje ne sadrže svu Javnim natječajem propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Natječaja), neće se razmatrati, o čemu će prijavitelji biti obaviješteni pisanom obavijesti u roku od osam (8) dana s naznakom razloga zbog kojih prijava ne zadovoljava propisane uvjete Natječaja.

Nakon provjere svih pristiglih i zaprimljenih prijava u odnosu na formalne uvjete Natječaja, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete Natječaja.

Prijavitelji koji nisu zadovoljili propisane uvjete Natječaja mogu uložiti prigovor u roku od osam (8) dana od primitka obavijesti. O prigovoru odlučuje Gradonačelnik u roku od 3 dana od dana zaprimanja prigovora.

**4.2. POSTUPAK OCJENE KVALITETE PROGRAMA**

Povjerenstvo daje ocjenu kvalitete programa i prijedlog za financijsku potporu ( OBRAZAC za procjenu kvalitete).

Razmatraju se samo oni projekti koji su udovoljili propisanim uvjetima Natječaja.

Svaka prijava ocjenjuje se temeljem kriterija za vrednovanje projekta.

**5. OBAVIJEST O DONESENOJ ODLUCI I DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projekta u sklopu Natječaja.

U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Grad Stari Grad će u roku od osam (8) dana od dana donošenja odluke o dodjeli financijskih sredstava, obavijestiti organizacije čiji projekti ili programi nisu prihvaćeni za financiranje o razlozima ne financiranja njihovog projekta ili programa, uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa ili projekta.

Prijaviteljima kojima nisu odobrena financijska sredstva može se, na njihov zahtjev, omogućiti uvid u zbirnu ocjenu njihovog programa te ujedno imaju pravo na prigovor na natječajni postupak te eventualno bodovanje nekog kriterija sa 0 bodova, ukoliko organizacija smatra da je u prijavi dostavila dovoljno argumenata za drugačije bodovanje, u roku od osam (8) dana od dana primitka obavijesti o rezultatima Natječaja.

Odluku po prigovoru donosi Gradonačelnik Grada Staroga Grada.

Prigovor se ne može podnijeti na odluku o neodobravanju sredstava ili visini dodijeljenih sredstava.

Grad Stari Grad će ukupna sredstva za financiranje projekata vjerskih zajednica sa područja Grada Staroga Grada, dodijeljenih po ovom Javnom natječaju, doznačiti, prema dogovorenoj dinamici, a Grad Stari Grad će sa svakim krajnjim korisnikom sredstava (prijaviteljima čiji će programi biti financirani) potpisati ugovor kojim će regulirati prava i obveze potpisnika.

**5.1. INDIKATIVNI KALENDAR NATJEČAJNOG POSTUPKA**

|  |  |
| --- | --- |
| **OBJAVA NATJEČAJA** | 07.02.2025. |
| **ROK ZA SLANJE PRIJAVA** | 10.03.2025. |
| **ROK ZA SLANJE UPITA VEZANIH UZ NATJEČAJ** | 03.03.2025. |
| **ROK ZA UPUĆIVANJE ODGOVORA NA PITANJA VEZANA UZ NATJEČAJ** | 05.03.2025. |
| **ROK ZA PROVJERU FORMALNIH UVJETA NATJEČAJA** | 12.03.2025. |
| **ROK ZA SLANJE OBAVIJESTI O ZADOVOLJAVANJU PROPISANIH FORMALNIH UVJETA NATJEČAJA** | 13.03.2025. |
| **ROK ZA PROCJENU KVALITETE PRIJAVA KOJE SU ZADOVOLJILE PROPISANE FORMALNE UVJETE NATJEČAJA** | 17.03.2025. |
| **ROK ZA OBJAVU ODLUKE O DODJELI FINANCIJSKIH SREDSTAVA I SLANJE OBAVIJESTI PRIJAVITELJIMA** | 20.03.2025. |
| **ROK ZA UGOVARANJE** | 31.03.2025. |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici Grada Staroga Grada.

**6. POPIS NATJEČAJNE DOKUMENTACIJE**

1. Javni natječaj

2. Upute za prijavitelje

3. Opisni obrazac

4. Obrazac proračuna

5. Obrazac Izjave o nekažnjavanju

6. Obrazac izjave o nepostojanju dvostrukog financiranja

7. Obrazac izjave o financiranim projektima iz javnih izvora

7. Obrazac za opisni izvještaj

8. Obrazac za financijski izvještaj